CELEX: 32018D0085
Language: hr
Date: 2018-01-18 00:00:00
Title: Provedbena odluka Komisije (EU) 2018/85 оd 18. siječnja 2018. o izmjeni Provedbene odluke (EU) 2016/715 o utvrđivanju mjera u pogledu određenih plodova podrijetlom iz određenih trećih zemalja radi sprečavanja unošenja u Uniju štetnog organizma Phyllosticta citricarpa (McAlpine) Van der Aa i njegova širenja unutar Unije (priopćeno pod brojem dokumenta C(2018) 92)

20.1.2018   
            
            
               HR
            
            
               Službeni list Europske unije
            
            
               L 16/11
            
         PROVEDBENA ODLUKA KOMISIJE (EU) 2018/85
   оd 18. siječnja 2018.
   o izmjeni Provedbene odluke (EU) 2016/715 o utvrđivanju mjera u pogledu određenih plodova podrijetlom iz određenih trećih zemalja radi sprečavanja unošenja u Uniju štetnog organizma Phyllosticta citricarpa (McAlpine) Van der Aa i njegova širenja unutar Unije
   
      
         (priopćeno pod brojem dokumenta C(2018) 92)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. četvrtu rečenicu,
   budući da:
   
               (1)
            
            
               Direktivom 2000/29/EZ utvrđene su zaštitne mjere protiv unošenja u Uniju organizama štetnih za bilje ili biljne proizvode i protiv njihova širenja unutar Unije.
            
         
               (2)
            
            
               U dijelu A odjeljku I. točki 16. Priloga IV. Direktivi 2000/29/EZ predviđeni su posebni zahtjevi za unošenje u Uniju i premještanje unutar Unije plodova Citrus L., Fortunella Swingle i Poncirus Raf i njihovih hibrida.
            
         
               (3)
            
            
               Provedbenom direktivom Komisije (EU) 2017/1279 (2) u dio A odjeljak I. Priloga IV. Direktivi 2000/29/EZ unesena je točka 16.4. podtočka (e). Tom su točkom utvrđene zaštitne mjere protiv štetnog organizma Phyllosticta citricarpa (McAlpine) Van der Aa u pogledu plodova Citrus L., Fortunella Swingle, Poncirus Raf. i njihovih hibrida, osim plodova Citrus aurantium L. i Citrus latifolia Tanaka (dalje u tekstu: „navedeni plodovi”), namijenjenih za industrijsku preradu.
            
         
               (4)
            
            
               Provedbenom odlukom Komisije (EU) 2016/715 (3) utvrđene su mjere za sprečavanje unošenja u Uniju štetnog organizma Phyllosticta citricarpa (McAlpine) Van der Aa i njegova širenja unutar Unije, koje se primjenjuju na navedene plodove ako potječu iz Argentine, Brazila, Južne Afrike ili Urugvaja.
            
         
               (5)
            
            
               Navedeni plodovi podrijetlom iz Argentine, Brazila, Južne Afrike ili Urugvaja namijenjeni isključivo za industrijsku preradu u sok trebali bi se nastaviti unositi u Uniju i premještati unutar Unije u skladu s posebnim zahtjevima iz poglavlja III. Provedbene odluke (EU) 2016/715 i odstupajući od dijela A odjeljka I. točke 16.4. podtočke (e) Priloga IV. Direktivi 2000/29/EZ. To je nužno da bi se osiguravala neprekidna fitosanitarna zaštita područja Unije od unošenja Phyllosticta citricarpa (McAlpine) Van der Aa na navedenim plodovima podrijetlom iz tih trećih zemalja.
            
         
               (6)
            
            
               Provedbenom direktivom (EU) 2017/1279 u dio A odjeljak I. Priloga IV. Direktivi 2000/29/EZ unesena je točka 16.6. Odredbama te točke utvrđene su zaštitne mjere protiv Thaumatotibia leucotreta (Meyrick) u pogledu plodova određenih vrsta Citrus L. podrijetlom s afričkog kontinenta. Kako bi se osigurala fitosanitarna zaštita područja Unije od unošenja štetnog organizma Thaumatotibia leucotreta (Meyrick), Provedbena odluka (EU) 2016/715 trebala bi se primijeniti ne dovodeći u pitanje te odredbe.
            
         
               (7)
            
            
               Provedbenu odluku (EU) 2016/715 trebalo bi stoga na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Izmjena Provedbene odluke (EU) 2016/715
   Provedbena odluka (EU) 2016/715 mijenja se kako slijedi:
   
               (1)
            
            
               Članak 3. stavak 2. zamjenjuje se sljedećim:
               „2.   Stavak 1. ovog članka primjenjuje se ne dovodeći u pitanje zahtjeve iz dijela A odjeljka I. točaka 16.1., 16.2., 16.3., 16.5. i 16.6. Priloga IV. Direktivi 2000/29/EZ.”
            
         
               (2)
            
            
               Članak 8. zamjenjuje se sljedećim:
               „Članak 8.
               Unošenje u Uniju navedenih plodova namijenjenih isključivo za industrijsku preradu u sok i njihovo premještanje unutar Unije
               1.   Odstupajući od dijela A odjeljka I. točke 16.4. podtočke (e) Priloga IV. Direktivi 2000/29/EZ, navedeni plodovi podrijetlom iz Argentine, Brazila, Južne Afrike ili Urugvaja, namijenjeni isključivo za industrijsku preradu u sok, smiju se unijeti u Uniju i premještati unutar Unije samo u skladu s člancima od 9. do 17. ove Odluke.
               2.   Stavak 1. ovog članka primjenjuje se ne dovodeći u pitanje zahtjeve iz dijela A odjeljka I. točaka 16.1., 16.2., 16.3., 16.5. i 16.6. Priloga IV. Direktivi 2000/29/EZ.”
            
         Članak 2.
   Adresati
   Ova je Odluka upućena državama članicama.
   
      Sastavljeno u Bruxellesu 18. siječnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena direktiva Komisije (EU) 2017/1279 оd 14. srpnja 2017. o izmjeni priloga od I. do V. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (SL L 184, 15.7.2017., str. 33.).
   
      (3)  Provedbena odluka Komisije (EU) 2016/715 оd 11. svibnja 2016. o utvrđivanju mjera u pogledu određenih plodova podrijetlom iz određenih trećih zemalja radi sprečavanja unošenja u Uniju štetnog organizma Phyllosticta citricarpa (McAlpine) Van der Aa i njegova širenja unutar Unije (SL L 125, 13.5.2016., str. 16.).